Uusia palveluja: Monipuolinen koirayrittäjä löysi uuden kodin Yli-Iin Tannilasta

Sateisena sunnuntai-iltapäivänä viitisentoista lammasta kirmaa laitumella kuivaniemeläisen metsän reunassa. Heitä kaitsemaan on saapunut paimennusoppilas, puolitoistavuotias lapinporokoira Riitu. Koira ohjaa lampaita omalla liikkeellään, samalla kun Riitun omistaja Mia Ohenoja antaa koiralle ohjeita oppien mukaan.